Id-Deċiżjoni tal-Kummissjoni
tat-18 ta' Marzu 1994
li tippreskrivi l-kondizzjonijiet dwar is-saħħa ta' l-annimali u ċ-ċertifikazzjoni veterinarja għall-importazzjoni ta' casings ta' annimali minn pajjiżi terzi
(Test b'relevanza għaż-ŻEE)
(94/187/KE)
IL-KUMMISJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/118/KEE tas-17 ta' Diċembru 1992 li tippreskrivi l-kondizzjonijiet dwar is-saħħa ta' l-annimali u s-saħħa pubblika li jirregolaw il-kummerċ fil-Komunità u l-importazzjoni fiha ta' prodotti mhux suġġetti għall-imsemmija kondizzjonijiet stipulati f'regolamenti speċifiċi tal-Komunità li jirreferi għalihom l-Anness A (1) tad-Direttiva 89/662/KEE u, fir-rigward tal-patoġeni, tad-Direttiva 90/425KEE [1] u b'mod partikulari l-Artikolu 10(2)(a) u (c) ta' din,
Billi l-Anness I, Kapitolu 2 tad-Direttiva msemmija hawn fuq jippermetti l-importazzjoni ta' casings ta' annimali li jkunu għaddew minn trattament preskritt, minn kull pajjiż terz;
Billi l-kondizzjonijiet dwar is-saħħa ta' l-annimali u ċ-ċertifikazzjoni veterinarja għandhom ikunu preskritti biex ikun iggarantit li t-trattament preskritt għall -casings jitwettaq;
Billi meta jitqies li ġie stabbilit reġim ġdid ta' ċertifikazzjoni, għandu jingħata perjodu ta' żmien għall-implimentazzjoni tiegħu;
Billi l-miżuri li tipprovdi għalihom din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-Istati Membri għandhom jawtorizzaw l-importazzjoni ta' casings ta' annimali mill- pajjiżi terzi kollha akkompanjata minn ċertifikat tas-saħħa kif huwa preskritt fl-Anness, li għandu jkun fih folja waħda u li għandu jimtela għall-inqas b'waħda mil-lingwi uffiċjali ta' l-Istat Membru li jwettaq il-kontroll fuq l-importazzjoni.
Artikolu 2
Din id-Deċiżjoni għandha tapplika mill-1 ta' Lulju 1994.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fit-18 ta' Marzu 1994.